Կարեն Նազարյան․ - Նախ ասեմ, որ, անշուշտ, մենք ապրում ենք շատ արագ փոփոխվող աշխարհում, մշտապես պահանջվում են նոր մոտեցումներ, որոնք ավելի հեշտ է գտնել միասին ինտեգրացիոն միավորումների և գործընթացների շրջանակներում: Հենց դրանով է պայմանավորված եվրասիական տնտեսական գործընթացին Հայաստանի միանալու որոշումը: Մյուս կողմից՝ նաև շարունակելու Եվրամիության հետ սկսված մեր փոխգործակցությունը: Ես այստեղ չէի ցանկանա փնտրել անհամատեղելիություն․ ավելի հակված ենք շարունակել աշխատանքը համատեղելի տարրերի շուրջ: Համագործակցությունը հնարավոր է, և այդ մասին նաև հայտարարում են Եվրամիության անդամ երկրները: Դրա վառ ապացույցը վերջերս Գերմանիայի կողմից արված հայտարարությունն էր: